text: Sunnudagin spæla flogbóltslandsliðini hjá monnum og kvinnum seinastu heimadystirnar í Silver League. Kvinnurnar spæla ímóti Portugal kl. 16, og menninir spæla ímóti Lettlandi kl. 19.
text: #000003
text: Eftir dystin í morgin fara kvinnur á drúgva Evropaferð, har tær spæla útidystirnar ímóti Portugal (11. juni), Georgia (14. juni) og Montenegro (16. juni).Menninir: Føroyar – Lettland kl. 19:00Menninir møta Lettlandi, sum er sterkasta liðið í bólkinum. Lettland er styrkismett nr. 27 í Evropa, og man liggja á nøkulunda sama stigi sum Estland, sum Føroyar møttu í EM-undankappingini í fjør. Tá fingu Føroyar oyruni í maskinuna, men seinasta dystin ímóti Belgia hóttu Føroyar veruliga í triðja settinum, sum Belgia tó at enda vann 25-20, men kann tað góða føroyska spælið finnast framaftur, so er møguleiki fyri líkinda úrsliti ímóti Lettlandi í morgin. Í EM-undankappingini í fjør vann Lettland báðar dystirnar á Eysturríki, men tapti hinar báðar fyri Finnlandi, og kom tí ikki við í EM-endaspælið, sum bæði Belgia og Estland í bólkinum hjá Føroyum annars kvalifiseraðu seg til. Sunnudagin um eina viku spæla Føroyar aftur ímóti Lettlandi; tá á útivølli.Vegir og tunlar stongdirTey, sum ætla sær í høllina á Hálsi at hyggja eftir landsliðsflogbólti sunnudagin, eiga at hava í huga, at Tórshavn Marathon er sunnudagin, og tí eru vegir og tunlar stongdir í fleiri tímar. Fullfíggjað yvirlit sæst á heimasíðuni hjá Tórshavnar Kommunu á 
text: #000006
text: Flogbóltur: Stórsteypadystir í Høllini á Hálsi.
text: #000009